Des de l'àrea infantil i juvenil de la biblioteca s'organitzen diverses activitats durant el curs escolar i l'estiu per donar a conèixer la col·lecció de la sala i per fomentar l'hàbit de la lectura des de la infància.
Algunes activitats requereixen inscripció prèvia i d'altres són d'accés lliure.
En tots els casos, cal que els infants vagin acompanyats d'un adult responsable.
Formulari d'inscripció a les activitats de l'Àrea Infantil i Juvenil
La Bookstar és una superheroïna dels contes.
Ha aterrat al planeta Terra per una missió molt important.
Ha vingut des de Llibrelàndia, el planeta dels contes, a l'Àrea Infantil de la Biblioteca Pública de Lleida per ensenyar-vos a respectar i cuidar els animals ja que en el seu planeta s'estan quedant sense.
Us agradaria viure en un planeta on no hi haguessin animals?
Perquè això no passi l'heu d'ajudar.
Que si no llegim llibres d'animals per conèixer-los millor i entendre'ls, aquests desapareixeran per sempre més del planeta Terra.
Ajuda la Bookstar a complir la missió i salvar el seu planeta perquè no es quedi sense cap animal!
Els laboratoris de lectura són espais de creació per als infants i les seves famílies que conviden a experimentar al voltant de la lectura, entesa en el sentit més ampli del terme.
Aquesta activitat va adreçada a infants de 5 a 10 anys acompanyats de les seves famílies.
Cal inscriure's prèviament a través del formulari d'inscripció a les activitats infantils.
La Biblioteca organitza sessions de contacontes dirigides al públic infantil a partir de 3 anys.
En tots els casos cal que els infants estiguin acompanyats d'un adult responsable durant la sessió.
Algunes sessions requereixen inscripció prèvia a través del formulari web per tal de controlar l'aforament.
Les inscripcions s'obren 7 dies abans de l'activitat i es tanquen el dia abans a les 23.59 h.
La biblioteca organitza sessions de jocs de falda i activitats per a nadons de 6 a 36 mesos i les seves famílies.
Totes les activitats tenen places limitades i requeriran inscripció prèvia a través del formulari web.
Les inscripcions s'obren uns dies abans de l'activitat i es tanquen el dia abans a les 23.59 h.
La biblioteca confirmarà per correu electrònic si la inscripció ha estat acceptada o no.
Des del grup de crítica de literatura infantil i juvenil "Poker de llibres" s'organitzen trobades adreçades a nois i noies a partir dels 12 anys a l'Àrea juvenil.
En aquestes trobades són els mateixos joves lectors els que es recomanen llibres mútuament.
Així mateix, també es proposa un tema d'interès per debatre.
Divendres 24 d'abril de 2020, 18 h: Trobada amb l'escritora Care Santos.
El Code Club és una activitat adreçada a nens i nenes de 9 a 12 anys que vulguin aprendre a programar de forma divertida.
Es realitzaran un total de 12 sessions impartides per dos professors voluntaris, que ensenyaran als nens i nenes participants els conceptes més elementals de la programació amb el programari Scratch.
L'activitat tindrà lloc a l'aula de formació de la biblioteca tots els dilluns de 17.30h a 19 h del 13 de gener al 30 de març de 2020.
La biblioteca organitza altres activitats adreçades a infants, joves, pares i mares: tallers de manualitats, tallers de lectura i escriptura...